ఎం. ఎస్. ఉమేష్

మైసూరు శ్రీకాంతయ్య ఉమేష్ (1945 ఏప్రిల్ 24 - 2025 నవంబరు 30), ఎం. ఎస్. ఉమేష్, ఉమేష్ లుగా ప్రసిద్ధి చెందిన కన్నడ సినిమాలో ఆరు దశాబ్దాలకు పైగా కెరీర్ ఉన్న భారతీయ నటుడు. తన బాల్యంలో నటుడిగా అనేక రంగస్థల ప్రదర్శనలలో కనిపించిన తరువాత, మక్కల రాజ్య (1960) చిత్రంలో ప్రధాన పాత్ర కోసం అతనికి అవకాశం వచ్చింది. ఆ తరువాత, ఆయన 350కి పైగా చలన చిత్రాలలో నటించాడు. ఉమేష్ తన ప్రత్యేకమైన సంభాషణలు, ముఖ కవళికలకు, హాస్య సమయపాలనకు ప్రసిద్ధి చెందాడు.

 నేపథ్యం 
ఉమేష్ 1945 ఏప్రిల్ 24న ఎ. ఎల్. శ్రీకాంతయ్య, నంజమ్మ దంపతులకు జన్మించాడు. అతని ప్రాథమిక పాఠశాల విద్య మైసూరులో జరిగింది, అక్కడ అతను నాటక, రంగస్థల ప్రదర్శనల వైపు ఆకర్షితుడయ్యాడు. 4 సంవత్సరాల వయస్సులో, ఆయన కె. హిరన్నయ్య నడుపుతున్న ప్రముఖ నాటక బృందంలో చేరాడు. ఆ తరువాత, వెంటనే ఆయన మరింత ప్రసిద్ధమైన గుబ్బి వీరన్న సంస్థలో చేరి బాలనటుడిగా వివిధ పాత్రలను పోషించాడు. అతనిని గమనించిన సినిమా దర్శకుడు పుట్టన్న కనగల్, బి. ఆర్. పంతులు తదుపరి చిత్రానికి ఉమేష్ పేరును సిఫారసు చేసాడు.

1960లో ప్రముఖ నటుడు, దర్శకుడు బి.ఆర్.పంతులు తన పద్మిని ఫిల్మ్స్ బ్యానర్ లో దర్శకత్వం వహించిన ' మక్కల రాజ్య''' చిత్రంతో ఉమేష్ తొలిసారి వెండితెరపై నటుడిగా కనిపించాడు. ఇది ఎం.వి. రాజమ్మ నిర్మించిన రెండవ చిత్రం. ఈ చిత్రంలో ప్రముఖ తమిళ నటుడు శివాజీ గణేషన్ కూడా ఒక అతిధి పాత్రలో నటించాడు.
 మరణం 
కాలేయ క్యాన్సర్ తో కొంతకాలంగా బాధపడుతున్న ఉమేష్ 2025 నవంబరు 30న 80 సంవత్సరాల వయసులో బెంగళూరులోని తన నివాసంలో మరణించాడు. 

 అవార్డులు 

 1975 - ఉత్తమ సహాయ నటుడిగా కర్ణాటక రాష్ట్ర చలనచిత్ర అవార్డు - కథా సంగమం''
 2013 - కర్ణాటక నాటక అకాడమీ అవార్డు-ప్రొఫెషనల్ థియేటర్ కోసం ఆయన చేసిన కృషికి.

 మూలాలు 

వర్గం:1945 జననాలు
వర్గం:2025 మరణాలు